
22-TA-2965: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.2. pasākuma „Pašvaldību un plānošanas reģionu kapacitātes uzlabošana” īstenošanas noteikumi

	1.
	Noteikumu projekts
20.4.7. pandusu iegāde vai noma, indukcijas cilpu noma, surdotulku pakalpojumu izmaksas; subtitrēšanas un reāllaika transkripcijas pakalpojumu izmaksas, ja nepieciešams;
	Iebildums
Lūdzam precizēt 20.4.7. punkta redakciju.
Vienlaikus vēršam uzmanību, ka frāze "ja nepieciešams" nebūtu jāatiecina uz vides pieejamības nodrošināšanu kā tādu. Skaidrojam, ka ar to tiek saprasts, ka gadījumos, kad pasākumu telpās vai pasākuma saturam pieejamība nav nodrošināta, tad to ir nepieciešams nodrošināt, veicot 20.4.7. punktā minētās darbības.  
Piedāvātā redakcija
20.4.7. pandusu noma, indukcijas cilpu noma, zīmju valodas tulku pakalpojumu izmaksas, subtitrēšanas un reāllaika transkripcijas pakalpojumu izmaksas, ja tas ir nepieciešams vides un informācijas pieejamības nodrošināšanai;
	Inese Vilcāne (LM)

	2.
	Noteikumu projekts
IV. Projekta īstenošanas nosacījumi
	Iebildums
Atbilstoši LM/TM  vadlīnijām par HP īstenošanu un uzraudzību (skatīt šeit: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027),  aicinām iekļaut noteikumu projektā jaunu punktu, paredzot pienākumu finansējuma saņēmējam uzkrāt datus par horizontālā principa “Vienlīdzība, iekļaušana, nediskriminācija un pamattiesību ievērošana”  diviem rādītājiem.
Piedāvātā redakcija
Īstenojot projektu, finansējuma saņēmējs uzkrāj datus par šādiem horizontālā principa “Vienlīdzība, iekļaušana, nediskriminācija un pamattiesību ievērošana” rādītājiem: 1) Konsultatīva rakstura pasākumu par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem skaits; 2) izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu, t.sk. digitālo, mediju kampaņu, semināru un komunikācijas pasākumu, kuros ir integrēti dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumi, tostarp par  tiesiskajiem un praktiskajiem jautājumiem, skaits.
	Inese Vilcāne (LM)

	3.
	Anotācija (ex-ante)
8.2. Cita informācija 
	Iebildums
Aicinām precizēt horizontālā principa nosaukumu: “Vienlīdzība, iekļaušana, nediskriminācija un pamattiesību ievērošana”, kā arī papildināt sadaļu ar informāciju par projektu iesniegumu horizontālā principa vērtēšanas kritēriju un uzraudzības rādītājiem, atbilstoši LM/TM  vadlīnijām par HP īstenošanu un uzraudzību (skatīt šeit: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027) (4.pielikums). 
 
Piedāvātā redakcija
Projektu iesniegumu vērtēšanas kritēriju komplekts iekļaus specifisko atbilstības kritēriju, kura ietvaros projekta iesniedzējam ir jāsniedz informācija par horizontālā principa "Vienlīdzība, iekļaušana, nediskriminācija un pamattiesību ievērošana ievērošana" īstenošanu, paredzot vispārīgas un specifiskas darbības, kas veicina vienlīdzību, iekļaušanu, nediskrimināciju un pamattiesību ievērošanu. 
Noteikumi paredz pienākumu finansējuma saņēmējam uzkrāt datus par šādiem horizontālā principa “Vienlīdzība, iekļaušana, nediskriminācija un pamattiesību ievērošana” rādītājiem:
1) Konsultatīva rakstura pasākumu par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem skaits;
2) izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu, t.sk. digitālo, mediju kampaņu, semināru un komunikācijas pasākumu, kuros ir integrēti dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumi, tostarp par  tiesiskajiem un praktiskajiem jautājumiem, skaits.
	Inese Vilcāne (LM)

	4.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām 
	Iebildums
Aicinām papildināt sadaļu ar specifisko HP darbību aprakstu, kas veicina personu ar invaliditāti vienlīdzīgas iespējas, atbilstoši LM/TM vadlīnijām horizontālā principa "Vienlīdzība, iekļaušana, nediskriminācija un pamattiesību ievērošana" īstenošanas un uzraudzības metodikai (2021-2027) (https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027).
Īpaši aicinām pievērst uzmanību tam, ka, nodrošinot projekta vadību un īstenošanu, apmācības un klātienes vai tiešsaistes lekcijas vai seminārus, izstrādājot integrētas teritoriālās attīstības stratēģijas, profesionālās kompetences pilnveides programmas un materiālus, ir jānodrošina šo produktu piekļūstamība cilvēkiem ar invaliditāti.
 
Piedāvātā redakcija
Projekta ietvaros tiks nodrošinātas darbības, kas veicina personu ar invaliditāti vienlīdzīgas iespējas un tiesības:
(piemēram) vispārīgas HP darbības:
- īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju;
- tiks nodrošināts, ka informācija publiskajā telpā, t.sk. tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus;
- tiks nodrošināts, ka prasībās pakalpojuma sniedzējam (Iepirkuma nolikumos) tiek izvirzīta prasība nodrošināt, ka konkrētajai pakalpojuma sniegšanas vietai/videi/objektam/pasākuma norises vietai ir iespēja fiziski piekļūt un to var izmantot personas ar dažādiem funkcionāliem traucējumiem patstāvīgi.
specifiskas HP darbības:
- attīstot pašvaldību viedo risinājumu izveidi un īstenošanu (piemēram, viedie luksofori), tiks pievērsta īpaša uzmanība tam, lai radītie gala produkti, pakalpojumi un rezultāti būtu pieejami visiem, t.sk. personām ar funkcionāliem traucējumiem;
- lai nodrošinātu pasākumu norises vietas un vides piekļūstamību, tiks nodrošināta tehnisko risinājumu -  pandusu  noma, indukcijas cilpu noma; nodrošināti zīmju valodas tulku, subtitrēšanas un reāllaika transkripcijas pakalpojumi (atbalstāmā darbība MK noteikumos);
- īstenojot sabiedrības līdzdalības attīstības plānošanā un īstenošanā pasākumus, tai skaitā pamatzināšanu uzlabošanu par pilsonisko sabiedrību kā resursu, mācību, semināru, pieredzes apmaiņas un citu kapacitāti uzlabojošu pasākumu  organizēšanu, tiks nodrošinātas nevalstiskā sektora ekspertu konsultācijas (vai konsultatīva rakstura pasākumi), izvērtējot pasākumu saturu no vienlīdzīgu iespēju un nediskriminācijas aspekta. 

 
	Inese Vilcāne (LM)

	5.
	Noteikumu projekts
16. Finansējuma saņēmējs:
	Priekšlikums
Lūdzam izvērtēt iespēju apvienot 16.1. un 16.2. apakšpunktus vienā 16. punktā, ņemot vērā, ka noteikumu projektā netiek lietotas atsauces uz 16.1. vai 16.2. apakšpunktu un 16. punkta izdalīšana apakšpunktos nav nepieciešama.
Piedāvātā redakcija
Finansējuma saņēmējs uzkrāj datus par projekta ietekmi uz šo noteikumu 6. punktā minētajiem iznākuma  un nacionālajiem iznākuma un rezultāta rādītājiem.
 
	Jānis Laucis (LM)

	6.
	Noteikumu projekts
17. Pasākuma ietvaros ir atbalstāmas šādas darbības:
	Priekšlikums
Lūdzam skaidrot, vai pasākuma atbalstāmajās darbībās plānota pašvaldības darbinieku kapacitātes uzlabošana sabiedrībā balstītu sociālo pakalpojumu attīstības veicināšanā.
Piedāvātā redakcija
-
	Ilga Vjakse (LM)

	7.
	Anotācija (ex-ante)
8.1.10. uz dzimumu līdztiesību 
	Priekšlikums
Aicinām papildināt sadaļu ar informāciju ar darbību, kas veicina  dzimumu līdztiesību, aprakstu.
Piedāvātā redakcija
Projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru - paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus.
 
	Inese Vilcāne (LM)



